cyanic-selkie/wikianc huggingface dataset:
পরকীয়া
থাম্ব|একে অপরকে জড়িয় ধরা, একান্ত কিছু ভোগ করা পরকীয়া (Adultery বা Extramarital affair বা Extramarital sex) হল বিবাহিত কোন ব্যক্তির (নারী বা পুরুষ) স্বামী বা স্ত্রী ছাড়া অন্য কোন ব্যক্তির সাথে বিবাহোত্তর বা বিবাহবহির্ভূত প্রেম, যৌন সম্পর্ক ও যৌন কর্মকাণ্ড। মানবসমাজে এটি লঘু বা গুরুভাবে নেতিবাচক হিসেবে গণ্য। পাশ্চাত্য আধুনিক সমাজে এর প্রতি নেতিবাচক মনোভাব বজায় থাকলেও এটি আইনত অপরাধ বলে বিবেচিত হয় না, তবে অভিযোগ প্রমাণিত হলে পরকীয়াকারী ব্যক্তির বিবাহিত সঙ্গী তার সাথে বিবাহবিচ্ছেদের জন্য কোর্টে আবেদন করতে পারেন। তবে ইসলামি রাষ্ট্রসমূহে এর জন্য কঠোর শাস্তির বিধান রয়েছে, যা হল পাথর নিক্ষেপ করে মৃত্যুদন্ড প্রদান।   মনোচিকিৎসায় একথা স্বীকৃত যে, পিতামাতার পরকীয়া সন্তানের মানসিক স্বাস্থ্যের উপর এবং সামাজিক সম্পর্ক ও যোগাযোগে বিরূপ প্রভাব ফেলে এবং অধিকাংশ ক্ষেত্রেই তা সন্তানের মানসিক বিষন্নতার ও আগ্রাসী মনোভাবের জন্ম দেয়। এছাড়া পারিবারিক ও দাম্পত্য সম্পর্কের অবনতিতে পরকীয়া  প্রভাব রাখে।
তামাং সেলো
সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:Hira_Devi_Waiba.jpg|থাম্ব|তামাং সেলো সঙ্গীত এবং নেপালি লোকগানের পথিকৃৎ শিল্পী [[হীরা দেবী বাইবা]] তামাং সেলো ( নেপালি : तामाङ सेलो) নেপালের তামাং জনগোষ্ঠীর গাওয়া নেপালি লোকগানের একটি ধারা। নেপালের পাশাপাশি এটি ভারতসহ সারা বিশ্বের নেপালি-ভাষী সম্প্রদায়ের মধ্যে ব্যাপক জনপ্রিয়। এটি সাধারণত তামাং নামক একপ্রকার বাদ্যযন্ত্র সহযোগে বাজানো হয়। সঙ্গে ধম্পু, মাদাল এবং টুঙ্গনা বাদ্যযন্ত্রগুলোও থাকে। সেলো গান খুব আকর্ষণীয় ও প্রাণবন্ত বা ধীর, সুমধুর ও সুললিত হতে পারে। সাধারণত প্রেম, দুঃখ এবং দৈনন্দিন জীবনের গল্পগুলো প্রকাশ করার জন্য সেলো গান গাওয়া হয়।
উল্লেখযোগ্য সেলোশিল্পী
সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:Navneet-Aditya-Waiba-Live.jpg|alt=Nepali and Tamang folk singer|থাম্ব|নেপালি এবং তামাং লোক সঙ্গীতশিল্পী [[নবনীত আদিত্য বাইবা ]] গায়িকা হীরা দেবী বাইবা নেপালি লোকসঙ্গীত এবং তামাং সেলোর প্রবর্তক হিসাবে প্রশংসিত। তাঁর " চুরা ত হোই্ন অস্তুরা " (নেপালি : चुरा त होइन अस्तुरा) গানটি রেকর্ডকৃত প্রথম তামাং সেলো গান বলে জানা যায়। ৪০ বছরের সঙ্গীতজীবনে তিনি প্রায় ৩০০ গান গেয়েছেন।
রসুলপুর ইউনিয়ন, ঘাটাইল
রসুলপুর ইউনিয়ন বাংলাদেশের টাঙ্গাইল জেলার অন্তর্গত ঘাটাইল উপজেলার একটি ইউনিয়ন।
ভৌগোলিক উপাত্ত
রসুলপুর ইউনিয়নের মোট আয়তন ২২৩০৮ একর।ঘরবাড়ির সংখ্যা ১৪৬৫৪ টি।
জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী রসুলপুর ইউনিয়নের মোট জনসংখ্যা ৫৭০২৮ জন।এদের মধ্যে ২৭৮৭৮ জন পুরূষ এবং ২৯১৫০ জন মহিলা। প্রতি ব:কি: এ ৬৩২ জন লোক বাস করে।
শিক্ষা
রসুলপুর বহুমুখী উচ্চ বিদ্যালয়
লুডউইগিয়া হিসপিফোলিয়া
লুডউইগিয়া হিসপিফোলিয়া লুডউইগিয়া গণের অন্তর্ভুক্ত একটি সপুষ্পক উদ্ভিদ, যা নয়াবিশ্বের একটি আদি উদ্ভিদ। উপরন্তু পৃথিবীর অন্যান্য অংশেও এই উদ্ভিদটির ব্যাপক পরিচিতি রয়েছে। ধান ক্ষেতের জন্য মারাত্মক আগাছা হিসেবে পরিচিত এই প্রজাতির এক একটি উদ্ভিদ প্রায় ২.৫ লক্ষ বীজ উৎপাদন করে, যার দরুন এটি বীজের বাক্স নামেও পরিচিত। Linear leaf water primrose, seedbox ইত্যাদি হচ্ছে এর কয়েকটি সাধারণ ইংরেজি নাম। উদ্ভিদটির বাংলা নাম বন-লবঙ্গ, বন লং, জল-লবঙ্গ।
বিবরণ
হিসপ-লিভড ওয়াটার প্রিমরোজ নামে পরিচিত এই উদ্ভিদটি খাড়া গুল্ম বা উপ-গুল্ম, যা সাধারণত জলাবদ্ধ জায়গায় বেড়ে ওঠে। লোমহীন এই গাছটির শাখাগুলো সরু এবং চার কোণাকার। এর পাতাগুলো একান্তর ধর্মী (alternate), সম্পূর্ণ, দৈর্ঘ্যে ৬.৫-৭.৫ সেমি পর্যন্ত, প্রস্থে ১.৩-৩.০ সেমি পর্যন্ত, ডিম্বাকার-ল্যান্সের মতো হয়ে থাকে। পাতার শেষ প্রান্ত বা ডগা সূচালো (tip pointed), পাতার গোড়া সরু এবং পাতার স্টক (stalk) ৫ মিমি পর্যন্ত লম্বা হয়। এর ফুলগুলো পাতার এক্সিলের মধ্যে দুটি ব্রাকটিওলযুক্ত স্টকের ওপরে এককভাবে জন্মায়। প্রতিটি ফুলের সাথে সংযুক্ত সেপালের সংখ্যা ৪টি, যেগুলো ল্যান্স আকৃতির, সূচালো (tip pointed), টিউবাকার সরু, স্থায়ী এবং দৈর্ঘ্যে ৫ মিমি পর্যন্ত। ফুলের পাপড়ির সংখ্যা ৪টি, যেগুলো আকারে ডিম্বাকার ও হলুদ দৈর্ঘ্যে ২-৫ মিমি পর্যন্ত। প্রতিটি ফুলে সাধারণত ৮টি পুংকেশর হয়। ডিম্বাশয় ৪-কক্ষযুক্ত ও সরল আকৃতির এবং স্টিগমা মস্তকাকৃতি সম্পন্ন। ক্যাপসুলগুলো ২.৫ সেমি পর্যন্ত লম্বা, কিছুটা বেলনাকার (subterete), উপরের অংশে সম্প্রসারিত। বীজ উপরের অর্ধেকাংশে বহু-সারিবদ্ধ (multiseriate) এবং নিচের অর্ধেকাংশে একক-সারিবদ্ধ (uniseriate)।
তিউনিসিয়ার গভর্নরেট
তিউনিসিয়া ২৪ টি গভর্নরেটে বিভক্ত (উইলিয়াত, একবচন: উইলিয়াহ)। আরবিতে এই শব্দটিকে প্রদেশ বা সংযুক্ত রাষ্ট্র (যদিও তিউনিসিয়া এককেন্দ্রীক রাষ্ট্র হিসাবে এর এটি ক্ষেত্রে প্রয়োগ হয় না) হিসাবেও অনুবাদ করা যেতে পারে।
গভর্নরেট ২৬৪ টি "প্রতিনিধি" বা "জেলা" (মুতামাদিয়াত) তে বিভক্ত এবং এগুলি আবার পৌরসভা (বালাদিয়াত), এবং শাখা (ইমাদাত) তে বিভক্ত।
তিউনিসিয়ায় পুরো দেশটিতে ৬ টি অঞ্চল রয়েছে। রাজধানী তিউনিসের নিকবর্তী অঞ্চল বেশিরভাগ আংশিক--শুষ্ক। তবে দক্ষিণাঞ্চলে এটি সাহারা মরুভূমির কারণে খুবই শুষ্ক।
হালদিয়া ইন্টারন্যাশনাল স্পোর্টস সিটি
হলদিয়া আন্তর্জাতিক স্পোর্টস শহর পশ্চিমবঙ্গের হলদিয়া শহরের একটি  ক্রীড়া শহর। এটি ভারতের প্রথম পরিকল্পিত শহর  হবে যা  খেলাধুলার লক্ষ্যযুক্ত। হলদিয়া ইন্টারন্যাশনাল স্পোর্টস সিটি দুবাই স্পোর্টস সিটি এর প্রতিরূপ তৈরি করা হবে। এটি ৩ বছরের মধ্যে সম্পন্ন হবে বলে আশা করা হচ্ছে।
হলদিয়া আন্তর্জাতিক ক্রীড়া সিটিতে গঠিত হবে ৪০০০০ আসন বিশিষ্ট ক্রিকেট স্টেডিয়ামের ৪০,০০০ জন মানুষ থাকবে, এবং অভ্যন্তরীণ স্টেডিয়ামটি হবে ৫,০০০ আসন বিশিষ্ট। এই ক্রীড়া শহরের শপিং মলের এবং মাল্টিপ্লেক্সের পাশাপাশি  আজকের আধুনিক জীবনযাত্রার জন্য প্রয়োজনীয়  ব্যবস্থাও থাকবে।
ডি. কে. জি. এস. ইউনাইটেড কলেজ
প্রতিষ্ঠার ইতিহাস
ডি. কে. জি. এস. ইউনাইটেড কলেজটি শিক্ষার উন্নয়নের চিন্তা থেকে স্থানীয় শিক্ষানুরাগী ও সমাজহিতৈষী ব্যক্তিগনের মহতী উদ্যাগে ২০০৪ সালে প্রতিষ্ঠা লাভ করে।
বর্ণনা
কলেজটি ময়মনসিংহ জেলার সদর উপজেলার দাপুনিয়া এলাকায় অবস্থিত। কলেজে সকল ধর্মের বালক বালিকাদের অধ্যয়নের সুয়োগ রয়েছে। কলেজটি তিনটি ভবন নিয়ে গঠিত। কলেজের সামনে রয়েছে একটি প্রশস্ত খেলার মাঠ এবং পাশেই রয়েছে দাপুনিয়া ইউনিয়ন কার্যালয়। বর্তমানে কলেজটিতে বিজ্ঞান ও মানবিক বিভাগ চালু আছে।
কিথ থমসন
কিথ থমসন (Keith Thomson; জন্ম: ২৬ ফেব্রুয়ারি, ১৯৪১) মেথভেন এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার, আম্পায়ার ও হকি খেলোয়াড়। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৬০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারি দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে বোলিংয়ে পারদর্শী ছিলেন তিনি।
প্রথম-শ্রেণীর ক্রিকেট
১৯৬৮-৬৯ মৌসুমে ক্যান্টারবারির সদস্যরূপে সর্বোচ্চ রানের ইনিংস খেলেন। নর্দার্ন ডিস্ট্রিক্টসের বিপক্ষে ঐ খেলায় তিনি ১৩৬ রানে অপরাজিত ছিলেন।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন কিথ থমসন। সবগুলো টেস্টই ভারতের বিপক্ষে খেলেছিলেন তিনি। ২২ ফেব্রুয়ারি, ১৯৬৮ তারিখে ক্রাইস্টচার্চে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। এরপর, ২৯ ফেব্রুয়ারি, ১৯৬৮ তারিখে ওয়েলিংটনে একই দলের বিপক্ষে সর্বশেষ টেস্টে অংশ নেন তিনি।
১৯৬৭-৬৮ মৌসুমে ভারত দল নিউজিল্যান্ড গমন করে। সফরকারী দলের বিপক্ষে ক্রাইস্টচার্চ টেস্টে প্রথমবারের মতো খেলেন তিনি। ৬৯ ও ০ রানে অপরাজিত থেকে দলের বিজয়ে ভূমিকা রাখেন। এ জয়টি স্বাগতিক দলের ইতিহাসের চতুর্থ টেস্ট জয় ছিল। নিজস্ব দ্বিতীয় ও শেষ টেস্টটি এক সপ্তাহ পর খেলেন। ওয়েলিংটনে অনুষ্ঠিত ঐ টেস্টে তিনি ২৫ ও ০ রান সংগ্রহ করেছিলেন।
ক্রিকেট খেলা থেকে অবসর গ্রহণের পর আম্পায়ারিত্বের দিকে ঝুঁকে পড়েন তিনি। ১৯৮৩-৮৪ মৌসুম থেকে ১৯৮৬-৮৭ মৌসুম পর্যন্ত চৌদ্দটি প্রথম-শ্রেণীর খেলা পরিচালনা করেছেন তিনি।
হকিতে অংশগ্রহণ
ক্রিকেট খেলার পাশাপাশি হকি খেলায়ও দক্ষতার স্বাক্ষর রেখেছিলেন তিনি। ১৯৫৯ থেকে ১৯৭৪ সাল পর্যন্ত ক্যান্টারবারির পক্ষে সেন্টার হাফ কিংবা ইনসাইড রাইটে অবস্থান করে হকি খেলতেন। ১৯৬১ সালে ক্রাইস্টচার্চের ল্যাঙ্কাস্টার পার্কে সফররত ভারত দলের বিপক্ষে অভিষেক ঘটে তার। এরপর থেকে ১৯৭১ সাল পর্যন্ত নিউজিল্যান্ডের পক্ষে ২৮টি হকি টেস্টে অংশ নেন। তন্মধ্যে, ১৯৬৮ সালের অলিম্পিক গেমসে নিউজিল্যান্ডের প্রতিনিধিত্ব করেছেন।
নিউজিল্যান্ডে স্তরভিত্তিক হকি আম্পায়ার ছিলেন। কানাডা ও ভারতের মধ্যকার দুইটি আন্তর্জাতিক হকি খেলায় আম্পায়ার হিসেবে খেলা পরিচালনা করেছিলেন তিনি।
চেঙ্গিস কোকুন
চেঙ্গিস কোকুন (Cengiz Coşkun) (জন্ম ২৯ এপ্রিল, ১৯৮২) একজন তুর্কি টেলিভিশন এবং চলচ্চিত্র অভিনেতা। তিনি তুরগুত আল্প চরিত্রে অভিনয়ের জন্য সবচেয়ে বেশি পরিচিত।
প্রাথমিক জীবন
কোকুন ১৯৮২ সালের ২৯ এপ্রিল ইস্তাম্বুলে জন্মগ্রহণ করেন। তাঁর মা একজন গৃহিণী এবং তাঁর বাবা একজন মেশিন টেকনিশিয়ান। তারা বুলগেরিয়া থেকে তুরস্কে চলে আসা জাতিগত তুর্কি ছিলেন।
পেশা
তিনি মাধ্যমিক বিদ্যালয়ের প্রথম বছরগুলোতে বাস্কেটবল খেলতে শুরু করেছিলেন এবং তারপরে আল্কারস্পরের অডিশন জিতেছিলেন। তিনি সেখানে ৭ বছর খেলেছিলেন, তারপর এরদেমির ইরেলি স্পোরে স্থানান্তরিত হন, যেখানে তিনি ২ বছর অবস্থান করেন। তারপর ১ বছর বালেকেসির ডিএসআই স্পোরে খেলেছিলেন। ২০০৮ সালে তিনি মারমারা বিশ্ববিদ্যালয়ের ক্রীড়া বিভাগ থেকে স্নাতক হন।
এসময় তিনি মডেলিংও শুরু করেছিলেন। ২০০২ সালে লন্ডনে অনুষ্ঠিত একটি মডেলিং প্রতিযোগিতায় সফলতার পরে কোকুন তার মডেলিং পেশা শুরু করেন। ২০০৫ সালে, তিনি রাজারগি বাহি সিরিজ দিয়ে অভিনয় শুরু করেন। অভিনয় শুরু করার পর তিনি হাহিকা টেকান্দের কাছ থেকে প্রশিক্ষণ নেন এবং তার কর্মশালায় যোগ দেন। পরে, তিনি ক্যানডান আটে (২০০৬), ডক্টরলার(২০০৭) এবং হিকারান ইয়ারাসি (২০০৯) সিরিজে অভিনয় করেন।
কোকুন তার চলচ্চিত্রের যাত্রা শুরু করেছিলেন ফেটিহ ১৪৫৩ (২০১২) এর মাধ্যমে এবং জিওভানি গিস্টিনির ভূমিকায় অভিনয় করেছিলেন। কথিত আছে যে, তার চোখ নীল ছিল বলে সুলতানের মূল ভূমিকা তিনি পান নি। তিনি আপাতবাস্তব টেলিভিশন অনুষ্ঠান সারভাইভার: অ্যানলেলার বনাম গনোলিলার৩(২০১৩) প্রতিযোগিতায় অংশ নিয়েছিলেন এবং ৯৪ দিনের দিন বাদ পড়েছিল। তিনি দিরিলিস:আরতুগ্রুল(২০১৪) সিরিজে তুরগুত আল্প চরিত্রে অভিনয় করেছিলেন। ২০২০ সালে, কোকুন মালাজগির্দ ১০৭১ ছবিতে সেলজুক সুলতান আল্প আরসালানের প্রধান চরিত্রে অভিনয় করেন।
ঘাটাইল ইউনিয়ন
ঘাটাইল ইউনিয়ন টাঙ্গাইল জেলার অন্তর্গত ঘাটাইল উপজেলার একটি ইউনিয়ন।
ভৌগোলিক উপাত্ত
ঘাটাইল ইউনিয়নের মোট আয়তন ৩৮১৫ একর।ঘরবাড়ির সংখ্যা ৪৯১০ টি।
জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী ঘাটাইল ইউনিয়নের মোট জনসংখ্যা ১৯৮৯৭ জন।এদের মধ্যে ৯৮৯৭ জন পুরূষ এবং ১০০০০ জন মহিলা। প্রতি ব:কি: এ ১২৮৫ জন লোক বাস করে।
বাজুবাঘা ইউনিয়ন
বাজুবাঘা ইউনিয়ন বাংলাদেশের রাজশাহী জেলার বাঘা উপজেলার অন্তর্গত একটি ইউনিয়ন।
প্রশাসনিক এলাকা
গ্রাম সমূহ–
শিক্ষা
শিক্ষার হার:
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান- এ্যাডঃ ফিরোজ আহম্মেদ রঞ্জু
প্রাক্তন চেয়ারম্যানগণের তালিকা
পুরাখালী বাওড়
বর্ষাকালে এই বাওড়টির আয়তন প্রায় ৯৪ হেক্টর।
অবস্থান
অভয়নগরের শ্রীধারপুরে পুরাখালী বাওড় অবস্থিত।
পর্যটন
এখানে রয়েছে ২২ প্রজাতির মাছ, ১৭ প্রজাতির দেশী ও বিদেশী পাখি এবং ৯ প্রজাতির জলজ উদ্ভিদ এবং প্রায় ১৫০০ জাতের ঔষধি গাছ রয়েছে।
আর এন সাহা হাউজ
আর এন সাহা হাউজ বাংলাদেশের একটি প্রত্নতাত্ত্বিক স্থাপনা। এটি ইছামতি নদীর পাশে অবস্থিত।
ইতিহাস
নবকুমার সাহা মুর্শিদাবাদ থেকে এসে ১৮২৫ সালের মাঝামাঝি হতে ১৮৫০ সাল পর্যন্ত এই ভবনটি নির্মাণ করেন। রাধা নাথ সাহার নামে এই ভবনটির নামকরণ করা হয়।
বিবরণ
চারিদিকে কক্ষ ঘেরা এই বাড়ির অংশে ছিল অতিথিশালা, অন্দর মহল, মন্দির, রয়েছে সুন্দর দোতলা বাড়ি মাঝে ছোট একটি খোলা জায়গা। চমৎকার স্থাপত্যশৈলী সমৃদ্ধ এই স্থানটি ভ্রমণের জন্য অত্যন্ত গুরুত্বপূর্ণ পর্যটন স্পট হিসেবে আখ্যায়িত।
বর্তমান অবস্থা
ইট থেকে চুন সুরকি খসে ধ্বংসের প্রহর গুণলেও এখনও স্বগর্বে বাড়িটি তার জৌলুস জানান দিচ্ছে, আর এন সাহা হাউস বর্তমানে মেরামতধীন।
দিগড় ইউনিয়ন
দিগড় ইউনিয়ন বাংলাদেশের টাঙ্গাইল জেলার অন্তর্গত ঘাটাইল উপজেলার একটি ইউনিয়ন।
ভৌগোলিক উপাত্ত
দিগড় ইউনিয়নের মোট আয়তন ৬৮৫৭ একর।ঘরবাড়ির সংখ্যা ৯৫৯৪ টি।
জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী দিগড় ইউনিয়নের মোট জনসংখ্যা ৩৭৯২৮ জন।এদের মধ্যে ১৮০৪৫ জন পুরূষ এবং ১৯৮৮৩ জন মহিলা। প্রতি ব:কি: এ ১৩৬৭ জন লোক বাস করে।
উল্লেখযোগ্য ব্যক্তি
১.মোঃ আতিকুর রহমান,বাংলাদেশ কৃষি বিশ্ববিদ্যালয় ছাত্রদলের আহবায়ক
আনিভা বাতিঘর
আনিভা বাতিঘর, রাশিয়ার দক্ষিণ-পূর্বাঞ্চলের সাখালিনস্ক ওব্লাস্টে প্রদেশে অবস্থিত। এটি সাখালিন বাতিঘর নামেও পরিচিত। ১৯৩৯ সালে বাতিঘরটি তৈরি করা হয়েছিল। মুলত জাপানিদের হাতে এর প্রতিষ্ঠা হয়। প্রকৌশলী শিনোবু মিউরা এর কাঠামো নকশা করেন। জাপানি ভাষায় এর নাম ছিলো নাকাশিরেটোকো। পরে কেপ এনিভা উপদ্বীপের নামানুসারে এটির নামকরণ করা হয় আনিভা বাতিঘর।
অবস্থান
রাজধানী মস্কোর ৬৮০০ কিমি পূর্বে এর টোনিনো-আনিভস্কিজ উপদ্বীপের সমুদ্য তীরে 950 কিলোমিটার দীর্ঘ পাতলা দক্ষিণাঞ্চলীয় উপকূলে পাথরের এক অংশে অ্যানিভা এর অবস্থান। উপদ্বীপের পাহাড়ি ভূমির দক্ষিণ অংশ সাগরে নেমে গেছে। গিয়াকোমো ক্যান্তেলি (১৬৪৩-১৬৯৫)দ্বারা ১৬৮২ সালের একটি ইতালীয় মানচিত্রে এটি চিহ্নিত রয়েছে। এই অঞ্চলটি স্রোত, ঘন ঘন কুয়াশা, ডুবো পাথরের তীর দিয়ে পূর্ণ। ১৮০০ সালের আগ পর্যন্ত এখানে কোন জনসমাগম ছিলোনা। পরে জাপান এবং রাশিয়া উভয়েই আগ্রহী হয়ে উঠলে এটিকে দুইভাগ করা হয় যদিও দ্বিতীয় বিশ্বযুদ্ধের পরে রাশিয়া পুরোটাই একীভূত করে নেয়। ১৯৫১ সালে সান ফ্রান্সিসকো চুক্তির মাধ্যমে সরকারীভাবে দ্বীপের মেয়াদ রাশিয়ার হাতে তুলে দেওয়া হয়েছিল। এই বাতিঘরটি পোলার নিউক্লিয়ার বাতিঘরগুলির অন্যতম একটি। ক্রমাগত বিদ্যুৎ সরবারহ অসম্বব বিধায়  এই স্বায়ত্তশাসিত পারমাণবিক চালিত বাতিঘরগুলি তৈরি করা হয়েছিল।,পারমাণবিক চালিত হবার কারণে অনেকে মনে করেন এগুলি তেজস্ক্রিয়. তবে এরকম ক্ষতিকর কোন প্রমাণ পাওয়া যায়নি।
বর্ণনা
বাতিঘরটি একটি বৃত্তাকার কংক্রিট টাওয়ার যা একটি ডিম্বাকৃতির ভিত্তির উপরে স্থাপিত। পাশের বর্ধিত অংশসহ টাওয়ারটিতে ৭টি তলা রয়েছে। নিচতলায় ডিজেল ও ব্যাটারি কক্ষ ছিল। বর্ধিত অংশসহ দ্বিতীয় তলায় রান্নাঘর ও খাদ্য গুদাম এবং তৃতীয় তলায় - একটি রেডিওরুম, সরঞ্জাম ঘর ও গার্ডহাউস। এর পরে টাওয়ারের কয়েকটি তলায় আবাসিক ব্যবস্থা ছিলো। । ১৯৬৮ সালে, সমুদ্রের স্রোতের বিপরীতে টিকে থাকার জন্য তৃতীয় তলাটি কংক্রিট ব্লকের সাহায্যে আরও শক্তিশালী করা হয়েছিল।
সংরক্ষন
আনিভা বাতিঘর এখন পরিত্যক্ত। অপটিকাল সিস্টেম নিয়ন্ত্রণের জন্য বড় আকারের দোলক এবং 300 কেজি পারদ এর পুল (লেন্সের জন্য কম ঘর্ষণ ঘূর্ণন পৃষ্ঠ হিসাবে) এখনও রয়েছে। মারাত্মক ধ্বংস হওয়া সত্ত্বেও, ব্যক্তিগত জাহাজে আগত পর্যটকরা নিবিড়ভাবে এটি পরিদর্শন করেন। যত্রতত্র মানুষের আনাগোনা বাতিঘরটির অবস্থাকে আরও বিপদজনক করে তোলে। তবে একই সাথে সংস্কারের প্রয়োজনীয়তা নিয়েও আলোচনা তৈরী হয়। সামৃদ্রিক স্রোত এবং বাতাসের তোড়ে এটি দিনে দিনে ক্ষয়প্রাপ্ত হচ্ছে। রাশিয়ান ভৌগোলিক সোসাইটির সভাপতি সের্গেই শোইগুকে আনিভা বাতিঘরকে একটি ঐতিহাসিক স্মৃতিস্তম্ভ হিসাবে সুরক্ষিত করার দাবিতে আবেদন করেন। সরকারী বিবৃতি অনুসারে বাতিঘরটির পুনর্গঠন ২০১৫ সালে শুরু হওয়ার কথা ছিল তবে ২০১৮ সালেও এখনো শুরু হয়নি।
ওয়াশিল চৌধুরীপাড়া মসজিদ
ওয়াশিল চৌধুরীপাড়া মসজিদ বাংলাদেশের চট্টগ্রামের একটি প্রাচীন স্থাপনা।
ইতিহাস
১৭৯৫ সালে জমিদার আসগার আলী চৌধুরী এই মসজিদটি প্রতিষ্ঠা করেন।
আর্থার মরিস
আর্থার রবার্ট মরিস, এমবিই (Arthur Morris; জন্ম: ১৯ জানুয়ারি, ১৯২২ - মৃত্যু: ২২ আগস্ট, ২০১৫) নিউ সাউথ ওয়েলসের বন্ডি এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেট তারকা ছিলেন। ১৯৪৬ থেকে ১৯৫৫ মেয়াদে অস্ট্রেলিয়া ক্রিকেট দলের অন্যতম সদস্য হিসেবে সবিশেষ ভূমিকা রাখেন। এছাড়াও, জাতীয় দলকে দুই টেস্টে নেতৃত্ব দিয়েছেন তিনি। প্রথিতযশা ও বিখ্যাত ব্যাটসম্যান স্যার ডোনাল্ড ব্র্যাডম্যানের নেতৃত্বাধীন ১৯৪৮ সালের ‘অপরাজেয় দলের’ অন্যতম সদস্য ছিলেন।
উদ্বোধনী বামহাতি ব্যাটসম্যান মরিসকে অস্ট্রেলিয়ার ক্রিকেটের ইতিহাসে অন্যতম সেরা বামহাতি ব্যাটসম্যান হিসেবে বিবেচনা করা হয়ে থাকে। পাশাপাশি স্লো লেফট-আর্ম চায়নাম্যান বোলিংয়ে পারদর্শীতা দেখিয়েছেন তিনি। ঘরোয়া প্রথম-শ্রেণীর ক্রিকেটে নিউ সাউথ ওয়েলসের প্রতিনিধিত্ব করেন আর্থার মরিস।
প্রারম্ভিক জীবন
কৈশোরে রাগবি ইউনিয়নের পাশাপাশি ক্রিকেটের প্রতিও তার প্রবল অনুরাগ ছিল। এরফলে বালকদের রাজ্যদলে উভয় ক্রীড়াতেই অংশগ্রহণের সুযোগ পান। শুরুতে স্পিন বোলিংয়ের উপর প্রশিক্ষণ লাভ করেন। কিন্তু পরবর্তীকালে ব্যাটসম্যান হিসেবে নিজেকে গড়ে তোলেন। ১৯৪০-৪১ মৌসুমে বিশ্বের প্রথম খেলোয়াড় হিসেবে প্রথম-শ্রেণীর ক্রিকেট অভিষেকে উভয় ইনিংসে সেঞ্চুরি করার বিরল কৃতিত্ব দেখান। পরবর্তীতে অবশ্য দ্বিতীয় খেলোয়াড় হিসেবে ভারতের নরি কন্ট্রাক্টর তার উভয় ইনিংসে জোড়া শতক হাঁকান। কিন্তু দ্বিতীয় বিশ্বযুদ্ধের কারণে তার খেলোয়াড়ী জীবনে ছেদ ঘটে। এ সময়ে তিনি অস্ট্রেলীয় সেনাবাহিনীতে নিয়োগ লাভ করেন ও রাগবি ইউনিয়ন দলে খেলার জন্য নির্বাচিত হন।
খেলোয়াড়ী জীবন
সমগ্র খেলোয়াড়ী জীবনে ১৯৪৬ থেকে ১৯৫৫ সময়কালে অস্ট্রেলিয়ার পক্ষে ৪৬ টেস্টে অংশ নিয়েছেন। ৪৬.৪৮ গড়ে ৩,৫৩৩ রান তোলেন তিনি। ক্রিকেটের প্রতি প্রবল আগ্রহের কারণে বিশ্বযুদ্ধের পরপরই ১৯৪৬ সালে ইংল্যান্ডের বিপক্ষে তার টেস্ট অভিষেক ঘটে। খুব দ্রুত নিজেকে দলের প্রধান সদস্য হিসেবে গড়ে তোলেন। নিজস্ব তৃতীয় টেস্টে সেঞ্চুরিসহ পরবর্তী টেস্টের উভয় ইনিংসে জোড়া শতক তোলেন। এরফলে অ্যাশেজ টেস্টে দ্বিতীয় অস্ট্রেলীয় হিসেবে এ রেকর্ড গড়েন। তার এ সাফল্যের প্রেক্ষিতে মাত্র ১৮ মাস পর দল নির্বাচকমণ্ডলী তাকে অপরাজেয় দলের ইংল্যান্ড সফরের জন্য মনোনীত করে। বামহাতি উদ্বোধনী ব্যাটসম্যান মরিস ১৯৪৮ সালে অপরাজিত থাকা অ্যাশেজ সিরিজে নেতৃত্ব দিয়েছিলেন। সফল অস্ট্রেলীয় কিংবদন্তি ব্র্যাডম্যানের সাথে তিনিও ঐ সফরে তার ১২ সেঞ্চুরির মধ্যে তিনটি হাঁকিয়েছিলেন।
১৯৪৮ সালে ইংল্যান্ড সফরে ডন ব্র্যাডম্যানের অপরাজেয় দলের সদস্য হিসেবে অন্যতম ভূমিকা গ্রহণের জন্য স্মরণীয় হয়ে আছেন। ঐ সফরের টেস্ট সিরিজে তিনটি সেঞ্চুরিসহ দলের শীর্ষ রান সংগ্রহকারী ছিলেন তিনি। তার প্রাণান্তকর চেষ্টায় হেডিংলিতে অনুষ্ঠিত চতুর্থ টেস্টের পঞ্চম দিনে ৪০৪ রানের জয়ের লক্ষ্যে পৌঁছে অস্ট্রেলিয়া দল। ইংল্যান্ডের বিপক্ষে এ সিরিজটি ব্র্যাডম্যানের বিদায়ী সিরিজ ছিল। অস্ট্রেলীয়রা ৪০৪/৩ তুলে ইংল্যান্ডকে ৭ উইকেটে পরাভূত করেছিল। আর্থার মরিস ১৮২ ও ডন ব্র্যাডম্যান ১৭৩ রানে অপরাজিত ছিলেন।
৪-০ ব্যবধানে সিরিজ জয়ের পর তিনি অস্ট্রেলিয়া দলের সহ-অধিনায়কের দায়িত্ব পালনসহ শীর্ষ ব্যাটসম্যান ছিলেন। ব্র্যাডম্যান পরবর্তী যুগে অস্ট্রেলিয়া দল দক্ষিণ আফ্রিকার বিরুদ্ধে অনুষ্ঠিত প্রথম সিরিজে দু’টি সেঞ্চুরি করেন। ঐ সিরিজে তাঁর দল ৪-০ ব্যবধানে জয়ী হয়। দক্ষিণ আফ্রিকা সফর শেষে মরিস আরও নয়বার তিন অঙ্কের কোঠায় পৌঁছেন। তখন তাঁর ব্যাটিং গড় ছিল ৬৫-এর ঊর্ধ্বে। কিন্তু তারপর থেকেই তাঁর খেলার মান কমতে থাকে ও অস্ট্রেলিয়া দল কঠিন সময় অতিক্রম করে। তাঁকে অধিনায়কের দায়িত্ব দেয়া হয়নি ও সংক্ষিপ্ত সময়ের জন্য দল থেকে উপেক্ষিত হন।
অধিনায়কত্ব
thumb|250px|right|অপরাজেয় দলীয় সঙ্গী [[কলিন ম্যাককুল|কলিন ম্যাককুলের সাথে আর্থার মরিস (ডানে)]] ১৯৫১-৫২ মৌসুমে সফরকারী ওয়েস্ট ইন্ডিজ দলের বিপক্ষে একটি টেস্টে নেতৃত্ব দেন। নিয়মিত অধিনায়ক লিন্ডসে হ্যাসেটের উরুতে টান পড়ায় তিনি এ দায়িত্ব পান। এছাড়াও, ১৯৫৪-৫৫ মৌসুমে ইংল্যান্ডের বিরুদ্ধে এক টেস্টে দলের অধিনায়কের দায়িত্ব পালন করেছিলেন মরিস। সিডনিতে অনুষ্ঠিত দ্বিতীয় টেস্ট শুরুর পূর্বে ইয়ান জনসন ও কিথ মিলারের আঘাতের কারণে মরিস দলকে নেতৃত্ব দিয়েছিলেন। কিন্তু উভয় টেস্টেই তাঁর দল পরাজিত হয়েছিল।
সম্মাননা
২০০০ সালে অস্ট্রেলিয়া ক্রিকেট বোর্ডের শতাব্দীর সেরা দলের সদস্য হিসেবে তাকে অন্তর্ভুক্ত করা হয়। এছাড়াও, ২০০১ সালে অস্ট্রেলীয় ক্রিকেট হল অব ফেমে অন্তর্ভুক্ত করা হয় মরিসকে।
২৭ জুলাই, ২০১৬ তারিখে সতীর্থ অস্ট্রেলীয় ও সাবেক সাউদার্ন স্টার্সের অধিনায়ক কারেন রোল্টনসহ শ্রীলঙ্কান স্পিনার মুত্তিয়া মুরালিধরন ও ইংল্যান্ডের জর্জ লোহম্যানের সাথে আইসিসি ক্রিকেট হল অব ফেমে অন্তর্ভুক্ত হন। রোল্টন ও মরিসের পরিবারের প্রতিনিধি এ বছরের শেষদিকে দুবাইয়ে অনুষ্ঠিত পুরস্কার প্রদান অনুষ্ঠানে উপস্থিত থেকে পুরস্কার গ্রহণ করেন।
ক্রিকেট অস্ট্রেলিয়ার প্রধান নির্বাহী জেমস সাদারল্যান্ড মরিস ও রোল্টনের প্রাপ্তিতে অভিনন্দন জানিয়েছেন।
"খুব কমসংখ্যক সম্মাননাই আইসিসি ক্রিকেট হল অব ফেমের তুলনায় শীর্ষস্থানে রয়েছে। তারা দু’জন তাদের খেলোয়াড়ী জীবনে এ পুরস্কারের চেয়ে বেশি অর্জন করেছেন। আর্থার মরিস অস্ট্রেলিয়ার সেরা ব্যাটসম্যানদের মধ্যে অন্যতম এবং ১৯৪৮ সালের স্যার ডোনাল্ড ব্র্যাডম্যানের খ্যাতনামা অপরাজেয় দলের অন্যতম সদস্য ছিলেন। তাঁর ধ্রুপদী, চমকপ্রদ ও বড় ধরনের রান সংগ্রহের দৃঢ় প্রত্যয় অস্ট্রেলিয়াকে প্রায়শঃই জয়ের দ্বারপ্রান্তে নিয়ে গেছে।"
thumb|250px|right|আর্থার মরিসের স্থিরচিত্র
দেহাবসান
১৯৫৫ সালে ওয়েস্ট ইন্ডিজ সফর শেষে টেস্ট ক্রিকেট থেকে অবসর নেন তিনি। তার প্রথম স্ত্রীর অসুস্থতার কারণে খেলোয়াড়ী জীবনের সমাপ্তি ঘটে। পরবর্তীকালে সিডনি ক্রিকেট গ্রাউন্ডের ট্রাস্টি হিসেবে বিশ বছরের অধিককাল দায়িত্ব পালন করেন। ৯৩ বছর বয়সে ২২ আগস্ট, ২০১৫ তারিখে মরিসের দেহাবসান ঘটে। তার সাবেক অস্ট্রেলীয় দলীয় সঙ্গী নীল হার্ভে শ্রদ্ধার্ঘ্য নিবেদনকালে বলেন যে, তিনি অস্ট্রেলিয়ার ক্রিকেট ইতিহাসে অন্যতম সেরা খেলোয়াড় ছিলেন। তাঁর সমতুল্য ক্রিকেটার বিশ্বে দুর্লভ।
গয়েশপুর পদ্মলোচন উচ্চ বিদ্যালয়
গয়েশপুর পদ্মলোচন উচ্চ বিদ্যালয় বাংলাদেশের নরসিংদী জেলা শহরের পশ্চিম প্রান্তে পলাশ উপজেলার দক্ষিণ পূর্ব প্রান্তে জিনারদী রেলওয়ে স্টেশন সংলগ্ন গয়েশপুর গ্রামের খোলা মনোরম প্রাকৃতিক পরিবেশে ঘেরা। ১৯৪৭ সালে কলকাতা বিশ্ববিদ্যালয়ের অধীনে দেশ বিভাগের পূর্বে সর্বশেষ স্বীকৃত অনুমোদন প্রাপ্ত মাধ্যমিক বিদ্যালয় এটি ।
ইতিহাস
গয়েশপুর  পরগনার বিশিষ্ট জমিদার বাবু প্রকাশ চৌধূরী তাঁর স্বর্গীয় দাদা বাবু পদ্মলোচন চৌধূরীর নামানুসারে ১৯৩৩ইং সালে গয়েশপুর বাড়ারচর মৌজায় মাইনর বিদ্যালয় হিসেবে প্রতিষ্ঠা করেন। যা ১৯৪৭ ইং সালে মাধ্যমিক বিদ্যালয় রূপে আত্মপ্রকাশ ঘটে। ১৯৪৭ সালের ১৩ আগষ্ট  কলকাতা বিশ্ববিদ্যালয় হতে গয়েশপুর পদ্মলোচন উচ্চ বিদ্যালয় হিসেবে স্বীকৃতি লাভ করে ।
ছাত্র-ছাত্রীর সংখ্যা (শ্রেণীভিত্তিক)
শ্রেণি শিক্ষার্থী সংখ্যা ৬ষ্ঠ শাখা:৩৬২, ৭ম শাখা:২৩৭, ৮ম শাখা:২০২, ৯ম শাখা:১৬১, ১০ম শাখা:১৪৬।
কবিতায় পুলিৎজার পুরস্কার
কবিতায় পুলিৎজার পুরস্কার হল সাহিত্য, নাটক ও সঙ্গীতের জন্য প্রদত্ত সাতটি পুলিৎজার পুরস্কারের একটি। ১৯২২ সাল থেকে মার্কিন লেখকের মৌলিক কাব্যগ্রন্থকে সম্মাননা প্রদর্শন করতে এই পুরস্কার প্রদান করা হয়। ১৯৮০ সাল থেকে চূড়ান্ত পর্বের জন্য বিবেচিত তিনটি সাহিত্যকর্মের নাম ঘোষণা দেওয়া শুরু হয়।
মেঘনা পেট্রোলিয়াম লিমিটেড
মেঘনা পেট্রোলিয়াম লিমিটেড (এমপিএল) বাংলাদেশ পেট্রোলিয়াম কর্পোরেশনের একটি সহায়ক সংস্থা যা জাতীয়ভাবে অক্টেন, পেট্রল, ডিজেল, কেরোসিন, ফার্নেস তেল, বিটুমিন এবং লুব্রিকেন্টস বাংলাদেশে বাজারজাত করে। এটির সদর দফতর বাংলাদেশের চট্টগ্রামে অবস্থিত।
কবিতায় পুলিৎজার পুরস্কার
বিজয়ী ও মনোনীতদের তালিকা
থাম্ব|ডান|120px|[[এডউইন আর্লিংটন রবিনসন এই বিভাগের প্রথম পুরস্কার বিজয়ী (১৯২২), এছাড়া তিনি ১৯২৫ ও ১৯২৮ সালে আরও দুইবার এই পুরস্কার লাভ করেন।]] থাম্ব|ডান|120px|[[রবার্ট ফ্রস্ট এই বিভাগে সর্বাধিক চারবার পুরস্কার জয় করেন, তিনি ১৯২৪, ১৯৩১, ১৯৩৭ ও ১৯৪৩ সালে এই পুরস্কার লাভ করেন।]]
মেঘনা পেট্রোলিয়াম লিমিটেড
কার্যালয়
৫৮-৫৯, আগ্রাবাদ বাণিজ্যিক এলাকা, চট্টগ্রাম, বাংলাদেশ। মেঘনা ভবন, ১৩১, মতিঝিল, বা/এলাকা, ঢাকা, বাংলাদেশ। গুপ্তখাল, পতেঙ্গা, চট্টগ্রাম, বাংলাদেশ।
ইতিহাস
মেঘনা পেট্রোলিয়াম লিমিটেড (এমপিএল) বিগত চার দশক যাবৎ বাংলাদেশে পেট্রোলিয়ামজাত পণ্য বিপণন করে। এমপিএল ১৯৭৭ সালের ২৭ ডিসেম্বর একটি প্রাইভেট লিমিটেড কোম্পানি হিসেবে কোম্পানি আইন ১৯১৩ (সংশোধিত ১৯৪৪) অনুযায়ী নিবন্ধিত হয়। ১৯৭৮ সালের ৩১ মার্চ কোম্পানি তদানিন্তন মেঘনা পেট্রোলিয়াম মার্কেটিং কোম্পানি এবং পদ্মা পেট্রোলিয়াম লিমিটেড এর সমস্ত সম্পত্তি ও দায় অধিগ্রহণ করে। মেঘনা পেট্রোলিয়াম মার্কেটিং কোম্পানি ১৯৭৫ সালে তদানিন্তন এ্যাসো ইস্ট্রার্ণ ইনকর্পোরেশন (১৯৬২) কে অধিগ্রহণ করে এবং পদ্মা পেট্রোলিয়াম লিমিটেড ১৯৭২ সালে তদানিন্তন দাউদ পেট্রোলিয়াম লিমিটেডকে (১৯৬৮) অধিগ্রহণ করে গঠিত হয়। ১৯৭৬ সালের (বিপিসি) অধ্যাদেশ নং-LXXXVIII বলে এ কোম্পানির সমস্ত সম্পত্তি ও দায়-দেনা সরকার কর্তৃক বাংলাদেশ পেট্রোলিয়াম কর্পোরেশনের নিকট হস্তান্তর করে। বাংলাদেশ পেট্রোলিয়াম কর্পোরেশন গঠনের পর হতে মেঘনা পেট্রোলিয়াম লিমিটেড বাংলাদেশ পেট্রোলিয়াম কর্পোরেশনের একটি সাবসিডিয়ারী হিসেবে কাজ করে আসছে। কোম্পানি ১০ কোটি টাকা অনুমোদিত মূলধন এবং ৫ কোটি টাকার পরিশোধিত মূলধন নিয়ে যাত্রা শুরু করে। ২৯ মে ২০০৭ তারিখে কোম্পানি প্রাইভেট লিমিটেড কোম্পানি হতে পাবলিক  লিমিটেড কোম্পানিতে রুপান্তরিত হয় এবং কোম্পানির অনুমোদিত মূলধন ৪০০ কোটি টাকায় উন্নীত করা হয়। ১৬ জানুয়ারী, ২০১৫ তারিখে কোম্পানির বোনাস শেয়ার ইস্যুর মাধ্যমে পরিশোধিত মূলধন ১০৮.২২ কোটি টাকায় উন্নীত করে। কোম্পানির ডাইরেক্ট লিস্টিং প্রক্রিয়ার মাধ্যমে ৩০% অর্থাৎ ১,২০,০০,০০০ শেয়ার অফলোডকরণের জন্য ঢাকা স্টক এক্সচেঞ্জ লিমিটেড এবং চট্টগ্রাম স্টক এক্সচেঞ্জ লিমিটেড এ যথাক্রমে ১৪ নভেম্বর, ২০০৭ এবং ২ ডিসেম্বর, ২০০৭ তারিখে নিবন্ধিত হয়। ১৪ জানুয়ারী ২০০৮ তারিখে একযোগে উভয় শেয়ার মার্কেটে কোম্পানির শেয়ার অফলোড শুরু হয়। পরবর্তীতে সরকারী সিদ্ধান্ত মোতাবেক একই প্রক্রিয়ায় জুলাই ১১ হতে সেপ্টেম্বর ১১-এর মধ্যে বিপিসি’র ধারণকৃত শেয়ারের মধ্য হতে আরো ১৭% শেয়ার অফলোড করা হয়। কোম্পানির পরিচালনার জন্য বর্তমানে ৯ সদস্যের একটি পরিচালনা পর্ষদ রয়েছে। কোম্পানির সার্বিক কর্মকান্ড পরিচালনা বোর্ডের অনুমোদক্রমে সম্পাদিত হয়।
আলেকসান্দ্রা আলবু
আলেকসান্দ্রা আলবু (Александра Албу; জন্ম: ১৪ জুলাই ১৯৯০) বা আলেকজান্দ্রা আলবু একজন মলদোভায় জন্মগ্রহণ করা রাশিয়ান মিশ্র মার্শাল আর্টস শিল্পী । তিনি মস্কোতে বেশ কয়েক বছর প্রশিক্ষণের পরে রাশিয়ার প্রতিনিধিত্ব করতে গিয়েছিলেন।
প্রাথমিক কর্মজীবন
আলেকসান্দ্রা আলবু কারাতে, ক্রসফিট এবং বডি বিল্ডিং প্রতিযোগিতায় অংশ নিয়েছেন।
চূড়ান্ত লড়াই চ্যাম্পিয়নশিপ
৬ ডিসেম্বর ২০১৩-তে ইউএফসি ফাইট নাইট ৩৩- এ জুলি কেডজির বিপরীতে আলবু তার প্রচারমূলক অভিষেকের প্রত্যাশা করেছিলেন। যাইহোক, হাঁটুতে আঘাতের কারণে আলবু সেটা পারেনি।
ইজাবেলা বদুরেকের বিপক্ষে ইউএফসি ফাইট নাইট ৬৪ -এ আলবুর আত্মপ্রকাশ ঘটে। আলবু দ্বিতীয় দফায় গিলোটিন চোক দিয়ে বদুরেককে পরাজিত করেন।
জুলাই ২০১৭ সালে, আলবু মার্কিন যোদ্ধা কাইলিন কুরানের বিরুদ্ধে ম্যাচ দিয়ে ইউএফসি-তে ফিরে আসেন। সর্বসম্মত সিদ্ধান্তে জিতেন আলবু।
১৭ ফেব্রুয়ারি ২০১৯ এর ইএসপিএন ১ এর ইউএফসি এ আলবু এমিলি হুইটমায়ারের মুখোমুখি হন। তিনি প্রথম রাউন্ডে সাবমিশনের মাধ্যমে লড়াইয়ে হেরে যান।
২৬ নভেম্বর ২০১৯ এ ইএসপিএন+২০ এর ইউএফসি তে প্রচারমূলক নবাগত লোমা লুকবুনমির মুখোমুখি হয়েছিলেন। তিনি বিভক্ত সিদ্ধান্তের মাধ্যমে লড়াইটি হেরেছিলেন।
ব্যক্তিগত জীবন
আলবু বর্তমানে বৌদ্ধিক সম্পত্তি একাডেমির শিক্ষার্থী। তার ডাকনাম, স্টিচ এসেছে লিলো এন্ড স্টিচ চলচ্চিত্রের কাল্পনিক চরিত্র স্টিচ থেকে।
দিঘলকান্দি ইউনিয়ন
ভৌগোলিক উপাত্ত
দিঘলকান্দি ইউনিয়নের মোট আয়তন ৬৬১০ একর।ঘরবাড়ির সংখ্যা ৭৪৬৩ টি।
জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী দিঘলকান্দি ইউনিয়নের মোট জনসংখ্যা ২৯৮২৯ জন।এদের মধ্যে ১৪০৮২ জন পুরূষ এবং ১৫৭৪৭ জন মহিলা। প্রতি ব:কি: এ ১১১৫ জন লোক বাস করে।
শিক্ষা
দত্তগ্রাম দিঘলকান্দি সালামিয়া দাখিল মাদ্রাসা
উল্লেখযোগ্য ব্যক্তি
১.১৯৭১ এর মুক্তিযোদ্ধা কমান্ডার গোলাপ খান ২.১৯৭১ এর মুক্তিযোদ্ধা আলহাজ্ব মোঃ জোয়াহের আলী তালুকদার
বিবিধ
গ্রাম সমূহ দিঘলকান্দি শ্যামবিয়ারা দত্তগ্রাম উপলদিয়া বৈলতৈল
স্মার্টওয়াচ
থাম্ব| ২০০৫ সালের কাছাকাছি একটি স্মার্টওয়াচ ([[জীবাশ্ম কব্জি PDA|ফসিল রিস্ট পিডিএ)]] স্মার্টওয়াচ একটি ঘড়ি আকারের একটি পরিধানযোগ্য কম্পিউটার ; আধুনিক স্মার্টওয়াচগুলি দৈনন্দিন ব্যবহারের জন্য একটি স্থানীয় টাচস্ক্রিন ইন্টারফেস প্রদান করে, একটি সংশ্লিষ্ট স্মার্টফোন অ্যাপ ব্যবস্থাপনা এবং টেলিমেট্রি প্রদান করে, যেমন দীর্ঘমেয়াদী বায়োমনিটরিং। যদিও প্রাথমিক মডেলগুলি প্রাথমিক কাজগুলি সম্পাদন করতে পারে, যেমন গণনা, ডিজিটাল সময় বলা, অনুবাদ এবং গেম-প্লেয়িং, ২০১৫ সাল থেকে মুক্তি পাওয়া স্মার্টওয়াচগুলি মোবাইল অ্যাপস, একটি মোবাইল অপারেটিং সিস্টেম এবং ওয়াইফাই/ব্লুটুথ সংযোগ সহ স্মার্টফোনের কাছাকাছি আরও সাধারণ কার্যকারিতা রয়েছে৷ কিছু স্মার্টওয়াচ পোর্টেবল মিডিয়া প্লেয়ার হিসেবে কাজ করে, এফএম রেডিও এবং ব্লুটুথ হেডসেটের মাধ্যমে ডিজিটাল অডিও এবং ভিডিও ফাইলের চালাতে পারে। ঘড়ি ফোন (বা ফোন ঘড়ি) নামে পরিচিত কিছু মডেলে মোবাইল সেলুলার কার্যকারিতা রয়েছে, যেমন ফোনকল করা।
যদিও অভ্যন্তরীণ হার্ডওয়্যার পরিবর্তিত হয়, বেশিরভাগেরই একটি ইলেকট্রনিক ভিজ্যুয়াল ডিসপ্লে থাকে, হয় ব্যাকলিট এলসিডি বা ওএলইডি। কেউ কেউ ট্রান্সফ্লেক্টিভ বা ইলেকট্রনিক পেপার ব্যবহার করে, কম শক্তি খরচ করতে। এগুলি সাধারণত একটি রিচার্জেবল লিথিয়াম-আয়ন ব্যাটারি দ্বারা চালিত হয়। পেরিফেরাল ডিভাইসগুলির মধ্যে থাকতে পারে ডিজিটাল ক্যামেরা, থার্মোমিটার, অ্যাক্সিলোমিটার, পেডোমিটার, হার্ট রেট মনিটর, অল্টিমিটার, ব্যারোমিটার, কম্পাস, জিপিএস রিসিভার, ক্ষুদ্র স্পিকার এবং মাইক্রোএসডি কার্ড, যা অন্যান্য অনেক ধরনের কম্পিউটার দ্বারা স্টোরেজ ডিভাইস হিসাবে স্বীকৃত।
সফটওয়্যারে ডিজিটাল মানচিত্র, সময়সূচী এবং ব্যক্তিগত সংগঠক, ক্যালকুলেটর এবং বিভিন্ন ধরণের ঘড়ির মুখ অন্তর্ভুক্ত থাকতে পারে। ঘড়িটি সেন্সর, ওয়্যারলেস হেডসেট বা হেড-আপ ডিসপ্লের মতো বাহ্যিক ডিভাইসের সাথে যোগাযোগ করতে পারে। অন্যান্য কম্পিউটারের মতো, একটি স্মার্টওয়াচ অভ্যন্তরীণ বা বাহ্যিক সেন্সর থেকে তথ্য সংগ্রহ করতে পারে এবং অন্যান্য যন্ত্র বা কম্পিউটার থেকে ডেটা নিয়ন্ত্রণ বা পুনরুদ্ধার করতে পারে। এটি ব্লুটুথ, ওয়াই-ফাই এবং জিপিএসের মতো বেতার প্রযুক্তি সমর্থন করতে পারে। অনেক উদ্দেশ্যে, একটি "ঘড়ি কম্পিউটার" একটি স্মার্টফোনের মতো দূরবর্তী সিস্টেমের জন্য অগ্রিম প্রান্ত হিসাবে কাজ করে, বিভিন্ন বেতার প্রযুক্তি ব্যবহার করে স্মার্টফোনের সাথে যোগাযোগ করে। স্মার্টওয়াচগুলি অগ্রসর হচ্ছে, বিশেষ করে তাদের নকশা, ব্যাটারির ক্ষমতা এবং স্বাস্থ্য-সম্পর্কিত অ্যাপ্লিকেশনের সংখ্যা বৃদ্ধি পাচ্ছে।
হাফিজ মুহাম্মদ শাকিল আউজ
হাফিজ মুহাম্মদ শাকিল আউজ টিআই ছিলেন একজন পাকিস্তানি ইসলামী পণ্ডিত এবং লেখক । তিনি করাচি বিশ্ববিদ্যালয়ের ইসলামিক স্টাডিজ অনুষদে অধ্যাপক ও ডিনের দায়িত্বও পালন করেছিলেন। কর্মজীবনকালে, আউজ উনিশ বছর করাচি বিশ্ববিদ্যালয়ে অধ্যাপনা করেছিলেন, যার মধ্যে ১৯ ফেব্রুয়ারি ২০১২ -এর মধ্যে আল-কায়েদার দ্বারা তাকে হত্যার আগ পর্যন্ত ১ ফেব্রুয়ারি ২০১২ সাল পর্যন্ত ইসলামিক স্টাডিজ বিভাগের প্রধান ছিলেন। এই সময়ে, আউজ ইসলামিক পড়াশুনার উপর পনেরটি বই রচনা করেছিলেন। আউজ ইসলামী শিক্ষার ক্ষেত্রে অবদানের জন্য পাকিস্তানের রাষ্ট্রপতির কাছ থেকে তমঘা-ই-ইমতিয়াজ (ইংলিশ: মেডেল অফ এক্সিলেন্স) পেয়েছিলেন। আউজ ইসলামের উদার ব্যাখ্যার জন্য একজন ইসলামী সংস্কারবাদী হিসাবে খ্যাতি পেয়েছিলেন।
আউজ করাচী বিশ্ববিদ্যালয় থেকে ইসলামিক আইনশাস্ত্রে পিএইচডি ডিগ্রি অর্জন করেছিলেন। হত্যার আগে অউজকে নিন্দার অভিযোগ আনা হয়েছিল।
পেশা
আউজ করাচি বিশ্ববিদ্যালয়ের ইসলামিক স্টাডিজ অনুষদের ডিন ছিলেন। তিনি করাচি বিশ্ববিদ্যালয়ের সীরাত চেয়ারের পরিচালক, শেখ জায়েদ ইসলামিক সেন্টারের প্রাক্তন পরিচালক, এবং ফেডারেল উর্দু বিশ্ববিদ্যালয়ের সিনেটের সদস্যও ছিলেন। তিনি হযরত আল্লামা শাহ আহমদ নুরানীর শিষ্য ছিলেন।
আউজ কুরআনের ব্যাখ্যা অনুসারে সমাজের তাত্ক্ষণিক প্রয়োজন সম্পর্কিত বিষয়ে পনেরটি বই এবং শতাধিক গবেষণা নিবন্ধ প্রকাশ করেছিলেন। তিনি বিভিন্ন টেলিভিশন চ্যানেলে অসংখ্য ধর্মীয় ও সামাজিক সচেতনতামূলক কর্মসূচির অংশ নিয়েছিলেন।
আউজের বই তাবিরত বইটি সমসাময়িক বিশ্বের ইসলামিক নীতিগুলির সাথে সম্পর্কিত। একটি অধ্যায়ে তিনি সর্বজনীন মানবিক মূল্যবোধের প্রতি দায়বদ্ধ থাকলে অ-মুসলমানরা ঈশ্বরের কাছে যেভাবে গ্রহণযোগ্য হতে পারে সে সম্পর্কে তিনি বিশদ বর্ণনা করেছেন। তিনি কুরআন যেভাবে সর্বজনীন মানবিক মূল্যবোধের ভিত্তিতে একটি মধ্যপন্থী সমাজে উত্সাহিত করে এবং কীভাবে ইসলাম খুব সহজেই আধুনিক বিশ্বের সাথে সংযোগ করতে পারে তাও তিনি ব্যাখ্যা করেছেন।   তাঁর সাহেব ই কোরআন গ্রন্থটি হযরত মুহাম্মদ সাঃ  এর সম্মান ও গুণাবলী সম্পর্কে রয়েছে। তিনি বইটি নাত দিয়ে শুরু করেছিলেন। একটি অধ্যায়ে তিনি এই দৃষ্টিভঙ্গি প্রকাশ করেছেন যে ইসলামে কেবল প্রতিরক্ষামূলক পবিত্র যুদ্ধ রয়েছে।
আউজ এইচইসি এর গবেষণা জার্নাল আল-তাফসিরের প্রতিষ্ঠাতা এবং সম্পাদকীয় প্রধান ছিলেন। তিনি সম্পাদকীয় জার্নাল বোর্ডের সদস্য ছিলেন; জিহার; আইজেটিআইএইচডি ; ফিকর-ও-নজর ; পিস অ্যান্ড পেশোয়ার ইসলামিক্স । তিনি সামাজিক বিজ্ঞান ও মানবিক উন্নয়ন কমিটি (সিডিএসএসএইচআর), পাকিস্তান এবং ট্রাস্টি বোর্ড, আন্তর্জাতিক ইসলামিক বিশ্ববিদ্যালয়, ইসলামাবাদ, ইসলামিক স্টাডিজ ও আরবি, এইচইসি, ইসলামাবাদ, এবং উপ-কমিটি, তাহকীক-ও-তাফসীর কল্যাণ সমিতির সদস্য ছিলেন। তিনি ইসলামাবাদের শিক্ষা ও গবেষণা ইনস্টিটিউটের সদস্য ছিলেন।
আউজকে করাচির আলেমিয়াহ ইনস্টিটিউট অফ ইসলামিক স্টাডিজের শায়খ-উল-হাদিস মুফতি আনোয়ার উল্লাহ হাদিসে ইজাজার সম্মানসূচক ডিগ্রি দিয়ে সম্মানিত করেছিলেন। তিনি পাকিস্তানের রাষ্ট্রপতি মামনুন হুসেন কর্তৃক তমঘা-ই-ইমতিয়াজ ভূষিত হন।
বিতর্ক
আউজ কুরআন প্রসঙ্গে মধ্যপন্থী ছিলেন এবং সুন্নাহ প্রতিষ্ঠা করেছিলেন। তিনি তাঁর বিভাগে এবং পাকিস্তানে গোঁড়া সংখ্যাগরিষ্ঠদের কাছ থেকে একটি প্রতিক্রিয়া পেয়েছিলেন। ইসলামী স্টাডিজ অনুষদের ডিন হিসাবে ক্ষমতা গ্রহণ করে, তিনি একাডেমিক এবং নৈতিক দুর্নীতির সাথে জড়িত অনুষদ সদস্যদের উপর ব্যাপকভাবে কটূক্তি করেন। তিনি পিএইচডি থিসিস এবং বিভিন্ন গবেষণামূলক কাগজপত্র চুরি করার কারণে স্থগিতের পরে ডঃ জালালউদ্দিন আহমেদ নূরীকে অনুষদের সদস্য হিসাবে পুনরায় যোগদান করতে নারাজ ছিলেন। এইচইসি তাকে কালো তালিকাভুক্তও ঘোষণা করেছিলেন। তবে একাধিক ধর্মীয় ও রাজনৈতিক ব্যক্তিত্বের চাপে করাচি বিশ্ববিদ্যালয় সিন্ডিকেট তাকে আবার যোগ দিতে দেয়। তিনি যথাযথ চ্যানেল ছাড়াই এমএস প্রোগ্রামে ভর্তি হওয়া থেকে সেমিনারি শিক্ষার্থীদের বাধা দিয়েছিলেন। জাল ডিগ্রির ভিত্তিতে তদন্ত কমিটি ইসলামী সেন্টারের পরিচালক শেখ জায়েদ এবং ডঃ নূর আহমেদ শাহতাজকে অযোগ্য ঘোষণা করে। আউজ ২৮ জুন ২০১২ সালে পরিচালক হিসাবে দায়িত্ব গ্রহণ করেছিলেন তবে আদালতের আদেশের কারণে অবিলম্বে অফিস করতে পারেননি। এই পেশাদার প্রতিদ্বন্দ্বিতাগুলোর ফলে তারা তাকে কাফের হিসাবে ঘোষণা করার ষড়যন্ত্র করেছিল, যা প্রচারের মাধ্যমে শুরু হয়েছিল, এবং পরে একটি ফতোয়া প্রচারের মাধ্যমে তা অব্যাহত ছিল, যার দারুল উলূম করাচির মুহাম্মদ রফি উসমানির নকল স্বাক্ষর ছিল।
মৃত্যু
আউজকে ১৮ সেপ্টেম্বর ২০১৪ ইরানের সাংস্কৃতিক কেন্দ্রে একটি অনুষ্ঠানে যাওয়ার সময় তাঁর সম্মান ও ইসলামের জন্য অবদানের জন্য আয়োজিত একটি অনুষ্ঠানে আল-কায়েদা (একিউআইএস) তাকে হত্যা করেছিল ।
ডি. কে. জি. এস. আইমুন্নেছা বালিকা উচ্চ বিদ্যালয়
'''ডি. কে. জি. এস. আইমুন্নেছা বালিকা উচ্চ বিদ্যালয়''', (D. K. G. S. Imunnesa Girls High School) বাংলাদেশের ময়মনসিংহ জেলার ময়মনসিংহ সদর উপজেলার দাপুনিয়া ইউনিয়নে অবস্থিত একটি এসএসসি পর্যায়ের বেসরকারি বিদ্যালয়। এটি ১৯৮৭ সালে প্রতিষ্ঠিত হয়। ডি. কে. জি. এস. আইমুন্নেছা বালিকা উচ্চ বিদ্যালয়টি মাধ্যমিক ও উচ্চ মাধ্যমিক শিক্ষা বোর্ড, ঢাকা-এর অধিভূক্ত একটি শিক্ষাপ্রতিষ্ঠান।
প্রতিষ্ঠার ইতিহাস
ডি. কে. জি. এস. আইমুন্নেছা বালিকা উচ্চ বিদ্যালয়টি শিক্ষার উন্নয়নের চিন্তা থেকে স্থানীয় শিক্ষানুরাগী ও সমাজহিতৈষী ব্যক্তিগনের মহতী উদ্যাগে ১৯৮৭ সালে প্রতিষ্ঠা লাভ করে।
বর্ণনা
বিদ্যালয়টি ময়মনসিংহ জেলার সদর উপজেলার দাপুনিয়া এলাকায় অবস্থিত। কলেজে সকল ধর্মের বালক বালিকাদের অধ্যয়নের সুয়োগ রয়েছে। কলেজটি তিনটি ভবন নিয়ে গঠিত। কলেজের সামনে রয়েছে একটি প্রশস্ত খেলার মাঠ এবং পাশেই রয়েছে দাপুনিয়া ইউনিয়ন কার্যালয়। বর্তমানে বিদ্যালয়টিতে মানবিক বিভাগ চালু আছে।
পাওয়ারপ্লে (ক্রিকেট)
পাওয়ারপ্লে (ইংরেজি: powerplay) পরিভাষাটি দ্বারা সীমিত ওভার ক্রিকেটে মাঠে ফিল্ডার স্থাপনের ওপর আরোপিত সীমাবদ্ধতার নিয়মাবলিকে নির্দেশ করা হয়।
টেস্ট ক্রিকেটের সাথে বৈসাদৃশ্যপূর্ণভাবে, সীমিত পরিসরের ক্রিকেটে রান বাঁচানোর উদ্দেশ্যে, ফিল্ডারদের পুরো মাঠজুড়ে বিভিন্ন স্থানে দাঁড় করানো হয়। আধুনিক এক দিনের আন্তর্জাতিক খেলায়, পাওয়ারপ্লে নিয়ম (ফিল্ডার স্থাপনের ওপর সীমাবদ্ধতা), এবং সেই সাথে আরো কয়েকটি কারণে, দলগুলোকে অহরহ বড় ধরনের রান সংগ্রহ (৩০০+) করতে দেখা যায়।
নিয়মাবলি
এক দিনের আন্তর্জাতিক (ওডিআই) এবং টি-টোয়েন্টি ম্যাচের কোন ওভারগুলোতে বাধ্যতামূলক পাওয়ারপ্লে প্রযোজ্য হবে, তার নিয়মের মধ্যে পার্থক্য রয়েছে। নিম্নোল্লিখিত নিয়মাবলি কেবল অবিঘ্নিত খেলার ক্ষেত্রেই প্রযোজ্য হবে (দুর্যোগপূর্ণ আবহাওয়া, আলোকস্বল্পতা কিংবা অন্য কোন অনিবার্য কারণে খেলা বিঘ্নিত হলে, খেলার পুনঃনির্ধারিত দৈর্ঘ্যের সাথে সামঞ্জস্য রেখে পাওয়ারপ্লে-ও পুনঃনির্ধারিত হবে)।
টোয়েন্টি-২০
কোন ইনিংসের প্রথম ছয় ওভার হচ্ছে বাধ্যতামূলক পাওয়ারপ্লে, ৩০-গজ বৃত্তের বাইরের মাত্র দু'জন ফিল্ডার রাখা যাবে। সপ্তম ওভার থেকে শুরু করে, অনধিক পাঁচজন খেলোয়াড় ৩০-গজ বৃত্তের বাইরে অবস্থান করতে পারবে।
১০০-বলের ক্রিকেট
১০০-বলের ক্রিকেটে, প্রতি ইনিংসের প্রথম পঁচিশটি বৈধ ডেলিভারিতে পাওয়ারপ্লে'র বাধ্যবাধকতা থাকে, মাত্র দু'জন খেলোয়াড় ৩০-গজ সীমানার বাইরে থাকতে পারে।
ইতিহাস
১৯৭০ এর দশক জুড়েই ফিল্ডিং সীমাবদ্ধতার বিবর্তন ঘটেছে, বিশেষ করে বিশ্ব সিরিজ ক্রিকেটে । ওডিআই ম্যাচে প্রথম তার প্রচলন ঘটে অস্ট্রেলিয়ায়, ১৯৮০ সালে। সবচেয়ে প্রচলিত নিয়মটি ছিল, ইনিংসের প্রথম পনের ওভারে ৩০-গজ বৃত্তের বাইরে দু'জন ফিল্ডার থাকতে পারবে, অবশিষ্ট ওভারগুলোতে সর্বোচ্চ পাঁচজন ফিল্ডার বৃত্তের বাইরে রাখা যাবে।
১ অক্টোবর ২০১১ হতে, ব্যাটিং ও বোলিং পাওয়ারপ্লে'র নিয়মে আইসিসি আরও কিছু পরিবর্তন আনে। নতুন আইনের অধীনে, কোন ৫০-ওভারের ম্যাচে, ১৬শ ওভারের আগে কোন পাওয়ারপ্লে-ই নেওয়া সম্ভব ছিল না, এবং উভয়ই আবার ৪১-তম ওভার শুরুর আগেই সম্পন্ন করার নিয়ম করা হয়েছিল। সুতরাং, ১১শ থেকে ১৫শ ওভার এবং ৪১তম থেকে ৫০তম ওভারে কোন পাওয়ারপ্লে নেওয়া সম্ভব ছিল না। যদি একটি বা উভয় দলই তাদের পাওয়ারপ্লে'র সময় বেছে না নিত, সেক্ষেত্রে সর্বশেষ সম্ভাব্য সময়ে স্বয়ক্রিয়ভাবেই আম্পায়ার পাওয়ারপ্লে শুরুর সংকেত দিতেন (উদাহরণস্বরূপ, যদি ৫০-ওভার ম্যাচের কোন ইনিংসে একটি ৫-ওভারের পাওয়ারপ্লে না নেওয়া হয়, তাহলে ৩৬তম ওভার থেকে স্বয়ংক্রিয়ভাবেই ঐ পাওয়ারপ্লে শুরু হয়ে যাবে)।
২৯ অক্টোবর ২০১২ হতে, আইসিসি পাওয়ারপ্লে আইনের উপর্যুপরি সংশোধন করে পাওয়ারপ্লে তিনটি থেকে কমিয়ে দুটি ভাগে নিয়ে আসে।
১৯৯২ হতে ২০১২ পর্যন্ত, পাওয়ারপ্লে-বহির্ভূত ওভারগুলোতে সর্বোচ্চ পাঁচজন ফিল্ডার বৃত্তের বাইরে রাখার বিধান ছিল। অক্টোবর ২০১২ তে তা কমিয়ে চারজন করা হয়। এছাড়াও, ১৯৯২ থেকে ২০০৫ পর্যন্ত, প্রথম পনের ওভারে দুইজন ফিল্ডারকে ক্যাচিং এর অবস্থানে রাখা বাধ্যতামূলক ছিল। জুলাই ২০০৫ থেকে, এই বাধ্যবাধকতা পনের ওভার থেকে কমিয়ে প্রথম দশ ওভার পর্যন্ত বহাল করা হয়েছে।
৫ জুলাই ২০১৫ হতে, আইসিসি নিয়ম পুনরায় সংশোধন করে ইনিংসে তিন পাওয়ারপ্লে প্রথা পুনর্বহাল করে, তখন পূর্বে সূচিত ব্যাটিং পাওয়ারপ্লে বাতিল হয়ে যায়। প্রথম পাওয়ারপ্লে-তে দু'জন ক্যাচিং ফিল্ডার রাখার বাধ্যবাধকতাও শিথিল করা হয়।
আদি চমচম
আদি চমচম চাঁপাইনবাবগঞ্জ জেলার শিবগঞ্জ এর বিখ্যাত মিষ্টি।
আদি চমচমের ইতিহাস
এটি বাংলার নবাবী আমল থেকে তৈরি হয়ে আসছে । শিবগঞ্জের আদি চমচম এ জেলার দেড়শ’ বছরের ঐতিহ্যের ধারক। প্রাচীন বাংলার রাজধানী গৌড় তথা অবিভক্ত ভারতের মালদহ জেলার থানা ছিল শিবগঞ্জ। সে সময় এ অঞ্চলে ছিল অনেক ময়রার বসবাস। দেশ ভাগের পর অনেকে মালদহে চলে গেলেও বেশকিছু পরিবার থেকে যায় শিবগঞ্জে। সেই সময় থেকে শুরু করে তারা এখনো এ পেশা ধরে রেখেছেন।
ডিটারজেন্ট
থাম্ব|ডিটারজেন্ট ডিটারজেন্ট বা পরিষ্কারক হল একটি সার্ফ্যাক্ট্যান্ট বা পাতলা দ্রবণে থাকাকালীন ক্লিনজিং বৈশিষ্ট্য সহ সার্ফ্যাক্ট্যান্টের মিশ্রণ। বিভিন্ন ধরণের ডিটারজেন্ট রয়েছে, একটি সাধারণ পরিবার হল অ্যালকাইলবেনজিন সালফোনেট, যা সাবানের মতো যৌগ, যা খর পানিতে বেশি দ্রবণীয়, কারণ পোলার সালফোনেট (ডিটারজেন্টের) পোলার কার্বক্সিলেট (সাবানের) থেকে কম হওয়ার সম্ভাবনা থাকে। কঠিন জলে পাওয়া ক্যালসিয়াম এবং অন্যান্য আয়নের সাথে আবদ্ধ।
সংজ্ঞা
ডিটারজেন্ট শব্দটি ল্যাটিন বিশেষণ ডিটারজেনস থেকে এসেছে, ডিটাজেরে ক্রিয়া থেকে, যার অর্থ মুছা বা পালিশ করা। ডিটারজেন্ট হল একটি সার্ফ্যাক্ট্যান্ট বা সারফ্যাক্ট্যান্টের মিশ্রণ যা পরিষ্কার করা বৈশিষ্ট্যের সাথে পাতলা দ্রবণে থাকে। যাইহোক, প্রচলিতভাবে, সাবান (প্রাকৃতিক ফ্যাটি অ্যাসিডের লবণ) এর বিপরীতে সিন্থেটিক পরিষ্কারের যৌগ বোঝাতে ডিটারজেন্ট ব্যবহার করা হয়, যদিও সাবানও প্রকৃত অর্থে একটি ডিটারজেন্ট। গার্হস্থ্য প্রেক্ষাপটে, ডিটারজেন্ট শব্দটি গৃহস্থালী পরিষ্কারের পণ্য যেমন লন্ড্রি ডিটারজেন্ট বা ডিশ ডিটারজেন্টকে বোঝায়, যা আসলে বিভিন্ন যৌগের জটিল মিশ্রণ, যার সবকটিই ডিটারজেন্ট নয়।
ডিটারজেন্সি হল সাবস্ট্রেট (যেমন পোশাক) থেকে 'মাটি' নামক অবাঞ্ছিত পদার্থ অপসারণের ক্ষমতা।
আবখাজিয়ার কূটনৈতিক মিশনের তালিকা
এই পাতাটি আবখাজিয়ার কূটনৈতিক মিশনসমূহের একটি তালিকা। আবখাজিয়া প্রজাতন্ত্র হচ্ছে সীমিত স্বীকৃতিপ্রাপ্ত একটি রাষ্ট্র, যা ১৯৯৯ সালে জর্জিয়ার কাছ থেকে স্বাধীনতা ঘোষণা করে, তবে জাতিসংঘের কোন সদস্য দেশ কর্তৃক ২০০৮ সালে দক্ষিণ অশেতিয়া যুদ্ধের পূর্বে স্বীকৃতি পায়নি। রাশিয়া, নিকারাগুয়া, ভেনেজুয়েলা এবং নাউরু আবখাজিয়াকে স্বীকৃতি দেয়। এছাড়াও, দেশটি নাগোরনো-কারাবাখ, দক্ষিণ অশেতিয়া, এবং ত্রান্সনিস্ত্রিয়া কর্তৃক স্বীকৃত, যেগুলো জাতিসংঘের সদস্য রাষ্ট্র নয়। বিদেশে আবখাজিয়ার তিনটি দূতাবাস এবং পার্শ্ববর্তী দেশসমূহে স্বল্প সংখ্যক প্রতিনিধিত্বকারী কার্যালয় রয়েছে। আবখাজিয়ার চারটি অবৈতনিক কনস্যুলেটও রয়েছে।
ধলাপাড়া ইউনিয়ন
ধলাপাড়া ইউনিয়ন বাংলাদেশের টাঙ্গাইল জেলার অন্তর্গত ঘাটাইল উপজেলার একটি ইউনিয়ন।
ভৌগোলিক উপাত্ত
ধলাপাড়া ইউনিয়নের মোট আয়তন ১৮৫২৩ একর।ঘরবাড়ির সংখ্যা ১২১৪৮
জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী ধলাপাড়া ইউনিয়নের মোট জনসংখ্যা ৫৩২২১ জন।এদের মধ্যে ২৬০৩০ জন পুরূষ এবং ২৭১৯১ জন মহিলা। প্রতি ব:কি: এ ৭১০ জন লোক বাস করে।
বারসানা
বরসনা হল ভারতের উত্তর প্রদেশ রাজ্যের মথুরা জেলার একটি ঐতিহাসিক শহর ও নগর পঞ্চায়েত।
বরসনাকে হিন্দু দেবী রাধা, কৃষ্ণের স্ত্রীর বাড়ি বলে মনে করা হয়। এটি ব্রজ অঞ্চলে। শহরের প্রধান আকর্ষণ হল রাধারাণী মন্দির।
আরণ্যক নাট্যদল
আরণ্যক নাট্যদল বাংলাদেশের ঢাকা জেলার মঞ্চ নাট্যগোষ্ঠী। ১৯৭২ সালের ২০শে ফেব্রুয়ারি মুনীর চৌধুরী রচিত "কবর" নাটক মঞ্চায়নের মাধ্যমে দলটির যাত্রা শুরু হয়। নাটকটিতে অভিনয় করেছিলেন আলী যাকের, ইনামুল হক, মুজিব হক, বাবুল চৌধুরী, নাজমুল হাসান, সুভাষ দত্ত সহ আরও অনেকে। মামুনুর রশীদ , আবদুল্লাহেল মাহমুদ, মান্নান হীরা ও ফয়েজ জহির সহ বিভিন্ন নির্দেশকেরা এই নাট্যদলের নাটক রচনা ও নির্দেশনা দিয়েছেন।
নাটকসমূহ
আরণ্যকের প্রদর্শিত নাটকের আংশিক বা অসম্পূর্ণ তালিকা:
মিহরিমাহ সুলতান মসজিদ, উস্কুদার
thumb|right|প্রস্থচ্ছেদ ও পরিকল্পনা, কর্নেলিয়াস গুরলিট, ১৯১২
মিহরিমাহ সুলতান মসজিদ, উস্কুদার (ইস্কেল মসজিদ, জেটি মসজিদ, Mihrimah Sultan Camii, İskele Camii) তুরস্কের ইস্তাম্বুলের উস্কুদার জেলার ঐতিহাসিক কেন্দ্রে অবস্থিত ১৬ শতকের অটোমান মসজিদ। উস্কুদার-এর সবচেয়ে পরিচিত ল্যান্ডমার্কগুলির মধ্যে একটি, এটির বিকল্প নামটি ফেরি টার্মিনাল থেকে নেওয়া হয়েছে যার কাছে এটি দাঁড়িয়ে আছে। কোস্ট রোড নির্মাণের আগে মসজিদটি পানির পাশে দাঁড়িয়ে থাকত, নৌকায় যাওয়া যায়।
স্থাপত্য
বৃহৎ মসজিদটি একটি উঁচু মঞ্চের উপর দাঁড়িয়ে আছে একটি প্রশস্ত ডবল পোর্টিকো যেখানে একটি সূক্ষ্ম মার্বেল ওযুর ফোয়ারা রয়েছে। স্থাপত্যে মিমার সিনানের পরিপক্ক শৈলীর বেশ কিছু বৈশিষ্ট্য রয়েছে। একটি প্রশস্ত, উঁচু খিলানযুক্ত বেসমেন্ট, সরু মিনার এবং একটি একক গম্বুজ বিশিষ্ট বাল্ডাকচিনো তিনটি আধা-গম্বুজ দ্বারা সমাপ্ত তিনটি এক্সেড্রায়।
বাইরের অংশটি অ্যাশলার দ্বারা গঠিত, ধূসর থেকে ক্রিম রঙের একটি পাতলা পোশাক পরিহিত পাথর। অভ্যন্তরীণ দেয়াল এবং মিম্বারগুলি আমদানি করা মার্বেল ঘেরা।
একটি মিনারে এখনও একটি খোদাই করা সূর্যালোক রয়েছে।
এটি মূলত একটি কমপ্লেক্সের অংশ ছিল, যার অংশগুলিও টিকে আছে যদিও তাদের এখন বিভিন্ন উদ্দেশ্য রয়েছে।সংযোগ=//upload.wikimedia.org/wikipedia/commons/thumb/c/cf/Mihrimah_Sultan_Mosque_%28%C3%9Csk%C3%BCdar%29_%2819%29.jpg/220px-Mihrimah_Sultan_Mosque_%28%C3%9Csk%C3%BCdar%29_%2819%29.jpg|থাম্ব| মিহরিমাহ সুলতান মসজিদে ইসলামিক ক্যালিগ্রাফি সংযোগ=//upload.wikimedia.org/wikipedia/commons/thumb/3/34/Mihrimah_Sultan_Mosque_%28%C3%9Csk%C3%BCdar%29_%2831%29.jpg/220px-Mihrimah_Sultan_Mosque_%28%C3%9Csk%C3%BCdar%29_%2831%29.jpg|থাম্ব| মিহরীমাহ সুলতান মসজিদের ভিতরে মিহরাবের উপরে মুকারনাস সংযোগ=//upload.wikimedia.org/wikipedia/commons/thumb/0/09/Mihrimah_Sultan_Mosque_%28%C3%9Csk%C3%BCdar%29_%2812%29.jpg/220px-Mihrimah_Sultan_Mosque_%28%C3%9Csk%C3%BCdar%29_%2812%29.jpg|থাম্ব| মিহরিমাহ সুলতান মসজিদের জানালায় প্রদর্শিত ফুলের মোজাইক সংযোগ=//upload.wikimedia.org/wikipedia/commons/thumb/0/09/Mihrimah_Sultan_Mosque_%28%C3%9Csk%C3%BCdar%29_%2832%29.jpg/220px-Mihrimah_Sultan_Mosque_%28%C3%9Csk%C3%BCdar%29_%2832%29.jpg|থাম্ব| মিহরিমাহ সুলতান মসজিদে ইসলামিক ক্যালিগ্রাফি
চিত্রশালা
সংযোগ=//upload.wikimedia.org/wikipedia/commons/thumb/c/c2/Mihrimah_sultan.jpg/220px-Mihrimah_sultan.jpg|থাম্ব|মিহরিমাহ সুলতান
করতলব খান মসজিদ
করতলব খান মসজিদ যা বেগম বাজার মসজিদ নামেও পরিচিত বাংলাদেশের পুরান ঢাকার বেগম বাজার এলাকায় অবস্থিত একটি প্রাচীন মসজিদ। এটি নওয়াব দেওয়ান মুর্শিদ কুলি খান কর্তৃক নির্মিত হয়েছিল। এটি ঢাকা শহরের আধুনিক কারাগারের পাশে অবস্থিত।
ইতিহাস
১৭০১-১৭০৪ সালের মধ্যে এই মসজিদটি নির্মাণ করেন এবং দেওয়ান মুর্শিদ কুলি খানের নামে এর নাম করণ করা হয়, তিনি কর্তালাব খান নামে পরিচিত ছিলেন। স্থানীয়রা মসজিদটিকে বেগমবাজার মসজিদ নামে চেনে।
১৭৭৭ সালে তৎকালীন নায়েব-ই-নাজিম শরফরাজ খানের কন্যা বেগম বাজারের নিয়ন্ত্রণ গ্রহণ করেন। স্থানীয় এলাকা 'বেগমবাজার' এবং মসজিদের নাম তার নাম থেকে উৎপন্ন হয়। বাংলায় এই ধরনের একমাত্র পরিচিত উদাহরণ যা 'বাওলি' উত্তর ভারতীয় বা ডেকান বংশোদ্ভূত বলে বিবেচিত হয়, পরবর্তী সম্ভাবনাটি আরও বেশি যেহেতু এর নির্মাতা ঢাকায় আসার আগে ডেকানে ছিলেন।
স্থাপত্যশৈলী
পাঁচ গম্বুজ বিশিষ্ট এই মসজিদটি উঁচু ভিত্তির উপর নির্মাণ করা হয়।
দ্য ডেমি-ভার্জিন
দ্য ডেমি-ভার্জিন (ইংরেজি: The Demi-Virgin) হল অ্যাভারি হপউড রচিত একটি তিনাঙ্ক নাটক। প্রযোজক অ্যালবার্ট এইচ. উডস এটি ব্রডওয়েতে মঞ্চস্থ করেন, যেখানে ১৯২১-২২ মরসুমে এটি বিপুল জনপ্রিয়তা অর্জন করে। নাটকটি একটি শয্যাকক্ষ প্রহসন, যার কেন্দ্রীয় চরিত্র প্রাক্তন যুগল গ্লোরিয়া গ্রাহাম ও ওয়ালি ডিন; এই দুই চলচ্চিত্র অভিনেতার বিবাহিত জীবন এতটাই ক্ষণস্থায়ী হয়েছিল যে সংবাদমাধ্যম জল্পনা করতে থাকেন যে গ্লোরিয়া তখনও যৌনমিলনে অনভিজ্ঞ রয়েছেন কিনা। একটি চলচ্চিত্রের জন্য দু’জনে পুনর্মিলিত হতে বাধ্য হলে গ্লোরিয়া ওয়ালিকে প্রলুব্ধ করার চেষ্টা করেন, কিন্তু সহযোগিতার ভান করার পর ওয়ালি গ্লোরিয়াকে বিস্মিত করে দিয়ে জানান যে দু’জনের বিবাহবিচ্ছেদ আইনসম্মত নয়।
কিছু ইঙ্গিতপূর্ণ সংলাপ ও অভিনেত্রীদের খোলামেলা পোষাকের জন্য এই নাটকের প্রযোজনা সেই যুগে প্রায়-অশ্লীল পর্যায়ে গণ্য হয়েছিল। নাটকে সমসাময়িক কালের অভিনেতা ফ্যাটি আরবাকলের একটি যৌন কেচ্ছার আভাস ছিল এবং একটি দৃশ্যে দেখা যায় অভিনেত্রীরা একটি তাস খেলার অঙ্গ হিসেবে পোষাক উন্মোচন করছেন। সমালোচকেরা সাধারণভাবে নাটকটিকে অ-কৌতুককর ও অশালীন বলে সমালোচনা করেন এবং স্থানীয় কর্তৃপক্ষ এটিকে সেন্সর করতে উদ্যত হয়। নিউ ইয়র্ক সিটির এক ম্যাজিস্ট্রেট ব্রডওয়ে প্রযোজনাটিকে অশ্লীল বলে রায় দেন এবং উডসের বিরুদ্ধে অশ্লীলতার অভিযোগ আনীত হয়। কিন্তু একজন গ্র্যান্ড জ্যুরি প্রযোজককে অভিযুক্ত করতে অসম্মত হন। শহরের কমিশনার অফ লাইসেন্সেস থিয়েটারের ছাড়পত্র প্রত্যাহ্যার করার চেষ্টা করেন, কিন্তু সেই উদ্যোগও আদালতের রায়ে আটকে যায়। এই বিতর্ককে কাজে লাগিয়ে উডস টিকিটের বিক্রি বাড়িয়ে নেন এবং নাটকটি সেই মরসুমের সফলতম নাটকগুলির অন্যতম হয়ে ওঠে। অবশ্য সাহিত্যে নাটকটির কোনও দীর্ঘস্থায়ী প্রভাব ছিল না, এমনকি এটি কখনও প্রকাশিতও হয়নি, তবে নাট্য মঞ্চায়নে সেন্সরশিপ-সংক্রান্ত বিকর্তকটিকে এটি উস্কে দিয়েছিল।
চরিত্র ও কলাকুশলী
গ্লোরিয়া গ্রাহাম চরিত্রটির জন্য প্রযোজক অ্যালবার্ট এইচ. উডস বেছে নিয়েছিলেন হ্যাজলেও ডনকে। ডন সেই সময় উডসের প্রযোজনায় গেটিং গার্টি’জ গার্টার নাটকে অভিনয় করছিলেন। ইতিপূর্বে তিনি উডস-প্রযোজিত অপর এক শয্যাকক্ষ প্রহসন আপ ইন ম্যাবেল’স রুম-এ অভিনয় করেছিলেন। ১৯২২ সালের মার্চ মাসে এই নাটক ছেড়ে দেন ডন, তখন পরিবর্তে এই চরিত্রে অভিনয় করতে আসেন বেল বেনেট।
নিচে ব্রডওয়ে প্রযোজনায় বিভিন্ন চরিত্রে অভিনয়কারী শিল্পীদের নামের তালিকা দেওয়া হল:
প্রেক্ষাপট ও নাট্যরচনা
দ্য ডেমি-ভার্জিন রচনার আগেই হপউড শয্যাকক্ষ কমেডির রচয়িতা হিসেবে প্রতিষ্ঠা লাভ করেছিলেন। এই ধারায় ইতিপূর্বে তিনি লিখেছিলেন ফেয়ার অ্যান্ড ওয়ার্মার (১৯১৫ সালে এডগার সেলউইন প্রযোজিত) ও দ্য গোল্ড ডিগারস (১৯১৯ সালে ডেভিড বেলাস্কো প্রযোজিত) নাটক দু’টি। প্রযোজক অ্যালবার্ট এইচ. উডস অবশ্য ১৯০৯ সালে দ্য গার্ল ফ্রম রেক্টর’স থেকে শুরু করে অধিকতর সংখ্যায় শয্যাকক্ষ প্রহসন মঞ্চস্থ করেছিলেন। এই ধরনের বিষয়বস্তু উডসের কাছে খুবই লাভজনক ছিল। তিনিও মৌলিক ও অভিযোজিত বিদেশি প্রহসন মঞ্চস্থ করেন। অন্যদিকে হপউড ছিলেন এই ধারার সফলতম নাট্যকারদের অন্যতম। ১৯১৯ সালে দু’জনে প্রথম একসঙ্গে কাজ করেন। সেই নাটকটি ছিল দ্য গার্ল ইন দ্য লিমোসিন। উইলসন কলিসন রচিত পূর্ববর্তী একটি চিত্রনাট্য সংশোধন করে এই নাটকটি প্রস্তুত করেছিলেন হপউড। এরপর তিনি ১৯২০ সালে লেডিজ’ নাইট ও ১৯২১ সালে গেটিং গার্টি’জ গার্টার নাটক দু’টি সংশোধনে সহায়তা করেন। দ্য ডেমি-ভার্জিন হল উডসের জন্য এককভাবে লেখা হপউডের প্রথম নাটক। হপউড অনুপ্রাণিত হয়েছেন ১৮৯৪ সালে ফরাসি লেখক মার্সেল প্রিভোস্ট রচিত উপন্যাস লে ডেমি-ভার্জেস-এর ১৮৯৫ সালে কৃত নাট্যরূপটি থেকে, যদিও নাটকের শিরোনামটি ছাড়া আর বিশেষ কিছু গ্রহণ করেননি সেখান থেকে।
ব্রডওয়ে প্রযোজনা ও আইনি সমস্যা
ব্রডওয়েতে প্রথম মঞ্চায়নের আগে বেশ কয়েকটি শহরে প্রাক্বীক্ষণের জন্য নাটকটিকে মঞ্চস্থ করা হয়েছিল। ১৯২১ সালের ২৬ সেপ্টেম্পর পিটসবার্গে এক সপ্তাহের জন্য নাটকটির মঞ্চায়ন শুরু হয়। কিন্তু শেষ দিন আগেই কয়েকটি সংলাপে আপত্তি তুলে স্থানীয় গণসুরক্ষা অধিকর্তা নাটকটি বন্ধ করে দেন। এই সেন্সরশিপে হপউড মর্মাহত হলেও এটি বন্ধ হওয়া নিয়ে সংবাদপত্রে যে প্রতিবেদন প্রকাশিত হয় তার মাধ্যমে বিনামূল্যে প্রচার সম্পন্ন হওয়ায় উডস খুশি হয়ে ওঠেন। এরপর স্ট্যামফোর্ড, কানেক্টিকাট ও আটলান্টা সিটি, নিউ জার্সিতে কোনও রকম ঘটনা ছাড়াই নাটকটি মঞ্চস্থ হয়। ১৯২১ সালের ১৮ অক্টোবর টাইমস স্কোয়ার থিয়েটারে নাটকটির প্রথম ব্রডওয়ে মঞ্চায়ন ঘটে। সেখানে কয়েক সপ্তাহ ছিলার পর উডস সেটিকে নিজের এলটিঞ্জ ফর্টিসেকেন্ড স্ট্রিট থিয়েটারে সরিয়ে আনেন।
১৯২১ সালের ৩ নভেম্বর উডস ও হপউডকে নাটকটির বিরুদ্ধে ওঠা কয়েকটি অভিযোগের জবাব দেওয়ার জন্য ডাকা হয় নিউ ইয়র্ক সিটি ম্যাজিস্ট্রেটের কোর্টের চিফ ম্যাজিস্ট্রেট উইলিয়াম ম্যাকঅ্যাডুর চেম্বারে। অভিযোগের প্রেক্ষিতে উডস নাটকে কোনও পরিবর্তন আনেননি। তাই আনুষ্ঠানিক শুনানি শুরু হয় ৭ নভেম্বর। উডসের প্রতিনিধিত্ব করেন বিশিষ্ট আইনজীবী ম্যাক্স স্টিউর (তিনি এলটিঞ্জ থিয়েটারের সহকর্তাও ছিলেন)। মঞ্চায়নের বিরুদ্ধে সাক্ষীদের মধ্যে ছিলেন নিউ ইয়র্ক সোসাইটি ফর দ্য সাপ্রেশন অফ ভাইসের কার্যনির্বাহী সচিত জন এস. সামনার এবং কমিটি অফ ফর্টিনের সহ-অধ্যক্ষ এডওয়ার্ড জে. ম্যাকগুয়ার। ১৪ নভেম্বর ম্যাকঅ্যাডু নাটকটিকে অশ্লীল বলে রায় দেন এবং বলেন যে এটি “অনিষ্টকর রকমের অশালীন, প্রকাশ্য ও ইঙ্গিতপূর্ণভাবে অনৈতিক, শব্দ ব্যবহার ও কার্য সম্পাদনার ক্ষেত্রে অশুদ্ধ”। উডস জামিন পান এবং অশ্লীল প্রদর্শনী মঞ্চস্থ করার একটি মিসডিমিয়ানর অভিযোগ সহ মামলাটি প্রেরণ করা হয় বিশেষ সেশন আদালতে। উডস মামলাটিকে সাধারণ সেশন আদালতে স্থানান্তরের আর্জি জানিয়ে সফল হন। এই আদালতে জ্যুরি বিচারের সুবিধা ছিল এবং একজন গ্র্যান্ড জ্যুরির অভিযোগপত্রের প্রয়োজন হত। উডসের বিরুদ্ধে নিউ ইয়র্ক রাজ্য দণ্ডবিধির ১১৪০এ ধারা লঙ্ঘনের অভিযোগ উঠেছিল, যে ধারা বলে “যে কোনও অশ্লীল, অনৈতিক বা অশুদ্ধ নাটক, প্রদর্শনী, অনুষ্ঠান বা বিনোদন”-এর উপর নিষেধাজ্ঞা জারি করা হয়েছিল। ১৯২১ সালের ২৩ ডিসেম্বর গ্র্যান্ড জ্যুরি মামলাটি শোনেন এবং সেই দিনই সেটি খারিজ করে দেন। যদিও তিনি দোষী সাব্যস্তকরণের পক্ষপাতী সাক্ষীদের সাক্ষ্যই শুনেছিলেন।
অশ্লীলতার মামলাটি এগিয়ে গেলে শহরের কমিশনার অফ লাইসেন্সেস জন গিলক্রিস্ট উডসকে জানান, ২২ নভেম্বর তিনি দেখেছেন যে নাটকটি “অশালীন এবং গণ নৈতিকতার পরিপন্থী” এবং সেই কারণে এটির প্রযোজনা চলতে থাকলে তিনি থিয়েটারের অপারেটিং লাইসেন্স প্রত্যাহার করে নেবেন। গিলক্রিস্টের প্রচেষ্টা ব্যর্থ হয় কারণ নিউ ইয়র্ক স্টেট আপিল আদালত ১৯২২ সালের ২০ ফেব্রুয়ারি রায় দেয় যে, একবার থিয়েটারের লাইসেন্স দেওয়া হয়ে গেলে কমিশনার অফ লাইসেন্সেসের তা প্রত্যাহার করে নেওয়ার কোনও আইনি অধিকার নেই।